Kommissionens forordning (EF) nr. 748/2004

af 22. april 2004

om ændring og fravigelse af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), særlig artikel 26, stk. 3, og artikel 29, stk. 1, og

ud fra følgende betragtninger:

(1) Ifølge artikel 13, stk. 2, andet afsnit, i forordning (EF) nr. 2535/2001 kan licensansøgningerne for de kontingenter, for hvilke ansøgningernes antal er begrænset, omfatte mængder svarende til den disponible mængde pr. periode. Erfaringerne viser, at det er tilfældet for de kontingenter, der omhandles i bilag I.F til forordning (EF) nr. 2535/2001.

(2) Inden for rammerne af den bilaterale aftale mellem EF og Schweiz, der blev godkendt ved Rådets og Kommissionens afgørelse 2002/309/EF, Euratom(2), nyder visse schweiziske oste godt af toldnedsættelser ved importen i Fællesskabet, når de opfylder visse betingelser vedrørende sammensætning og lagring. De schweiziske myndigheder har anmodet om en tilpasning af beskrivelsen af visse oste som følge af en ændring af disse ostes varespecifikation. Derfor bør nævnte beskrivelse i Kommissionens forordning (EF) nr. 2535/2001(3) ændres.

(3) Afsnit 2, kapitel I, i forordning (EF) nr. 2535/2001 omhandler kontingenter, der tildeles i januar og juli hvert år på grundlag af to halvårstrancher. Med henblik på tiltrædelsen pr. 1. maj 2004 er der i forordning (EF) nr. 50/2004 for maj 2004 fastsat en ekstraordinær åbning af importtoldkontingenter for at gøre det muligt for de erhvervsdrivende i de nye medlemsstater at deltage i EF-kontingenterne fra nævnte dato.

(4) I artikel 14, stk. 1, i forordning (EF) nr. 2535/2001 er det fastsat, at licensansøgninger kun kan indgives i de første 10 dage af hver halvårsperiode. For at muliggøre gennemførelsen af forordning (EF) nr. 50/2004 bør bestemmelserne i nævnte artikel fraviges, og perioden for indgivelse af ansøgninger bør fastsættes til den 1. til den 10. maj 2004.

(5) Ifølge artikel 16, stk. 3, i forordning (EF) nr. 2535/2001 kan licensernes gyldighedsperiode ikke overskride den dato, hvor det importår, som licensen er udstedt for, ender. Anvendelsen af denne bestemmelse vil kunne begrænse gyldigheden af de licenser, der er udstedt i maj 2004, til den 30. juni 2004 og vil kunne medføre en manglende udnyttelse af licenser, fordi gyldighedsperioden er for kort. Derfor bør bestemmelserne i nævnte artikel fraviges ved fastsættelse af en gyldighedsperiode på 150 dage fra licensernes udstedelsesdato.

(6) Forordning (EF) nr. 2535/2001 bør derfor ændres og fraviges i overensstemmelse hermed.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 2535/2001 foretages følgende ændringer:

a) Artikel 13, stk. 2, andet afsnit, affattes således:

"For de kontingenter, der er nævnt i artikel 5, litra c), d), e), f), g) og h), omfatter licensansøgningen dog mindst 10 tons og højst den for hver periode disponible mængde."

b) I bilag II.D affattes oplysningerne vedrørende KN-koden ex 0406 90 18 som angivet i bilaget til nærværende forordning.

Artikel 2

1. Uanset artikel 14, stk. 1, i forordning (EF) nr. 2535/2001 kan importlicensansøgninger indgives fra den 1. til den 10. maj 2004 for kontingenter svarende til perioden fra den 1. maj til den 30. juni 2004 og omhandlet i bilag I.A, bilag I.B, punkt 5 og 6, bilag I.F og bilag I.H.

2. Uanset artikel 16, stk. 3, i forordning (EF) nr. 2535/2001 kan gyldighedsperioden for importlicenser, der er udstedt inden for rammerne af de i stk. 1 omhandlede kontingenter, overskride den dato, hvor det importår, som licensen er udstedt for, ender. Licenserne er gyldige i 150 dage fra den faktiske udstedelsesdato.

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. april 2004.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48. Senest ændret ved forordning (EF) nr. 186/2004 (EUT L 29 af 3.2.2004, s. 6).

(2) EFT L 114 af 30.4.2002, s. 1.

(3) EFT L 341 af 22.12.2001, s. 29. Senest ændret ved forordning (EF) nr. 50/2004 (EUT L 7 af 13.1.2004, s. 9).

BILAG

">TABELPOSITION>"